Rauman seuraparlamentin kokous 11.5. 2021

Kaupungin edustustila, kaupungintalo

Paikalla

Mikko Aikko puheenjohtaja, Rauman Lukko ry

Ari Rajamäki, Liikuntapalvelut

Auli Kouru Liikuntapalvelut

Kimmo Kouru, sihteeri Liikuntapalvelut

Etänä

Teppo Lundell, Rauman SalBa ry

Pasi Lehtonen, Pallo-Iirot ry ry

Jurkka Virtala, LiiKu

Kirsi-Marja Hyppölä, Rauman naisvoimistelijat ry

Mari-Elina Vene, Rauman naisvoimistelijat ry

Juuso Liukko, Rauman Voimailijat ry

Sauli Ahvenjärvi, sivistysvaliokunta

Sanna-Leena Jokinen Fera ry

Puheenjohtaja avasi kokouksen kello 15.00

1. Mikko Aikko kertoi Rauman Lukon nais/tyttöliikuntaprojektista, jolla pyritään edistämään tyttöjen monipuolista osallistumista liikuntaseurojen toimintaan. Läsnä oleville seuroille sopi, että Lukko voi olla seuroihin yhteydessä yhteistyön kehittämiseksi kyseenomaisessa asiassa.
2. Rauman Naisvoimistelijoiden edustajat kertoivat 14.000 euron OPM:n seuratuesta, jolla saavat palkattua toiminnanjohtajan ja tuettua vähävaraisten perheiden lasten liikuntaan osallistumista.
3. Tähän liittyen Pasi Lehtonen kertoi Pallo-Iirojen aloitteesta, jolla on haettu kaupungilta 280.000 euron ylimääräistä avustusta koronasta kärsineiden seurojen avustamiseksi. Esityksenä on, että tuki jaettaisiin vuoden 2019 avustuksen suhteessa eli noin kaksinkertaisena. Asia on edennyt myönteisessä ilmapiirissä ja tulee valtuuston päätettäväksi lähiaikoina. Kokousväki antoi Pasille raikuvat aplodit aloitteen teosta.
4. Ari Rajamäki kertoi kaupungin tulevista investoinneista. Näitä ovat mm. yksityiset padel-kentät, Lähdepellon alueen kehittäminen, maauimalan kehittäminen, Otanlahden varastorakennus ja yleisurheilukentän ympäristö sekä hulevesien hallitseminen. Lähdepellolle on tulossa myös uusi tekojää Raumalaiskiekkoilun tuki ry:n toimesta. Pyytjärvelle on nousemassa myös uusi frisbeegolfrata osin ely-keskuksen tukemana. Niin ikään lukion pihalle on tulossa liikunta-aktiviteettia. Aiottu koripallokenttä ei mahtunut sinne ja se tehdään myöhemmin Otanlahden alueelle. Pohjoiskehän kentän ylle rakennetaan vielä tekonurmi ensi vuonna.

Tähän liittyen Teppo Lundell kysyi, miten nämä investoinnit valikoituvat. Rajamäen mukaan suuri osa on vanhojen tilojen uusimista, mutta aloitteita tulee myös urheiluseuroilta ja esimerkiksi seuraparlamentilta. Hän kehotti olemaan aktiivinen ainakin häneen tai Tommi Cederbergiin.

Juuso Liukko kertoi heidän esittäneen vanhan uimahallin soveltuvuutta kamppailuliikuntakeskukseksi. Ari Rajamäki kertoi, että vanhan uimahallin jatkokäytöstä tehdään selvitys kaupungin toimesta. Karin kampuksen urakkatarjoukset ylittivät 7 miljoonalla eurolla arvioidut kustannukset. Kaupunginjohtaja oli ilmoittanut, että toiminnallisuuteen ei olla kajoamassa eli tilojen kokoon ei pitäisi tulla muutoksia.

1. Koronarajoituksista keskusteltiin ja niitä ollaan purkamassa ATTR:n suositusten mukaisesti. Auli Kouru sai kiitosta hyvästä informaation jaosta asian suhteen.
2. Jurkka Virtala kertoi, että Urheilugaala järjestetään ensi vuonna edelleen Porissa. Raumalla ehkä Karin kampuksen valmistuttua.

LiikU:n Urheilukiertue tulee Raumalla viikolla 24 maanantai-torstai. Aamupäivä on varattu 1-3 luokkalaisille ja iltapäivä 4-6 luokkalaisille. Mukaan otetaan maksimissaan 25 lasta/ryhmä. Kiertuevastaava on Elina Setälä, johon seurat voivat olla yhteydessä, jos haluavat osallistua ohjaukseen.

Rauma on lähes kaikkien muiden Satakuntalaisten seurojen mukana lähdössä Rajattomasti liikuntaa yhteistyöryhmään. Tähän kuuluu mm. myös ilmaiset seurakoulutukset. Näitä on noin 10 kpl/vuosi, osin verkossa ja osin paikalla eri paikkakunnilla. Koulutuksista kysytään toivomuksia seuroilta. Syksyn 2021 koulutukset ovat verkkokoulutuksia: ryhmän ohjaamisen perusteet, urheilun johtaminen seurassa ja haastava lapsi (/aikuinen) ryhmässä.

1. Sanna-Leena kertoi 4-9.7. suunnitellusta valakunnallisesta pesisleiristä 12-14 vuotiaillae. Näillä näkymin se voidaan järjestää 120 joukkueen ja 1950 osallistujan voimin. Majoitukset ovat kouluilla ja ruokailu Nanun ruokalassa. Leiriä johtaa Daniela Tanhua. Kaupungin päätös järjestämisestä tulee ensi viikolla. Koronatilanteen muuttumisen vuoksi ATTR voi vielä puuttua leirin järjestämiseen tämänkin jälkeen.
2. Kuntavaaleihin vaikuttamisesta löytyy materiaalia olympiakomitean sivuilta. <https://www.olympiakomitea.fi/olympiakomitea/liikuntapolitiikka/vaalivaikuttaminen/kuntavaalit-2/>
3. Rauman kaupunkistrategiaan valmisteluun 18.5. on pyydetty seuraparlamenttia, ennakkoilmoittautuminen.
4. Puheenjohtaja päätti kokouksen kello 16.
5. Osallistujat ryhtyivät seuraamaan TPS-Lukko 4. SM-liigan finaaliottelua. Loppu onkin raumalaista urheiluhistoriaa, minkä kunniaksi muunmuassa Mikko ja Kimmo pulahtivat kanaaliin uimaan ☺